Public procurement notice: Contract Notice
Published: 2016-08-12
Buyer: Országos Vízügyi Főigazgatóság
Country: HU
Region: Pest
Contract type: Works
Procedure: Open procedure
CPV classification: 45232152 | 45251120: Hydroelectric power station construction work | 71240000
Submission deadline: 2016-09-29
Award criteria: The most economic tender

Technical requirements: A „Ráckevei (Soroksári-) Duna-ág (RSD) és mellékágai kotrása, műtárgyépítés és -rekonstrukció”, KEHOP-1.3.1-15-2015-00002 projektben a Tassi Műtárgy megvalósítása és a kiviteli tervek elkészítése.
Vállalkozási szerződés keretében a „Ráckevei (Soroksári-) Duna-ág (RSD) és mellékágai kotrása, műtárgyépítés és -rekonstrukció” című, KEHOP-1.3.1-15-2015-00002 azonosító számú projektben a Tassi Műtárgy FIDIC Sárga Könyv szerinti megvalósítása és a kivitelezési tervdokumentáció elkészítése a 191/2009. (IX.15.) Korm. rendeletnek megfelelően.
A Tassi vízleeresztő műtárgy létesítéséhez szükséges kivitelezési tervdokumentáció elkészítése és az építési munkák megvalósítása a 191/2009. (IX.15.) Korm. rend.-nek megfelelően.
— a kivitelezési tervdokumentáció elkészítése beleértve a próbaüzemeltetési terv elkészítését is, valamint az árvízvédekezési terv, a megvalósulási tervek elkészítése és a teljes építési terület lőszermentesítési tervezése,
— a beruházás kivitelezése, beleértve az üzemeltetési engedélyek megszerzéséhez szükséges tervek, az üzemeltetési, kezelési és karbantartási utasítások és gépkönyvek elkészítését,
— a létesítmény megvalósítását jelző táblák kihelyezése, azzal, hogy a „B” és „D” típusú kommunikációs táblák megtervezése és legyártatása nem a nyertes feladata, azt a PR tevékenységért felelős végzi, de a nyertesnek kell kihelyezni ezeket.
Ajánlatkérő az ajánlati tervtől eltérő ajánlat benyújtásának lehetőségét biztosítja az alábbiak és a közbeszerzési dokumentumokban részletezettek szerint:
Ajánlati tervtől eltérő ajánlat csak a vízgépészeti főberendezésre/főgépcsoportra (turbina-szivattyú, olajnyomó-telep, hőcserélő, gyorsító hajtómű és a motor-generátor) nyújtható be a III. kötet 4.4 pontban foglaltak szerint.
Ha ajánlattevő a vízgépészeti főgépcsoportra az Ajánlatkérő által kiadott műszaki dokumentumok (ajánlati terv) szerinti ajánlatot nyújtja be, akkor egyéb létesítményekre nem adhat ajánlati tervtől eltérő ajánlatot.
Valamennyi ajánlattevőnek, azaz az ajánlati terv választása esetén is, a vízgépészeti főberendezések vonatkozásában igazoló számítást kell az ajánlata részeként benyújtania, amely számítások jól követhetően és egyértelműen alátámasztják, hogy a beépíteni kívánt berendezések a dokumentációban részletezett üzemállapotok mindegyikében megfelelőképpen működnek, különös figyelemmel a berendezések esetleges levegősödésére.
A számítások elkészítésénél a hatályos és jogerős környezetvédelmi és vízjogi engedélyben foglaltakat, a dokumentáció vonatkozó előírásait kell kiinduló adatként kezelni és figyelembe venni, a következő megkötésekkel: Az egyes gépek névleges kapacitása nem lehet kevesebb 25 m³/s-nál. A gépek száma két darabban meghatározott. Az egyes gépek névleges teljesítménye nem lehet kevesebb 0,7 MW-nál. A vízlebocsátó csatorna alvízi és felvízi küszöbszintje nem térhet el a tervekben meghatározott szintektől.
Az ajánlati tervekben rögzített megoldástól való eltérés esetén az ajánlathoz csatolt műszaki-szakmai ajánlat kidolgozásának részletezettsége meg kell, hogy feleljen az ajánlati műszaki dokumentáció kidolgozottsága színvonalának és az ajánlati műszaki dokumentációban meghatározott előírásoknak.
Ha az igazoló számítások nem támasztják alá a vízgépészeti berendezések megfelelő működését, vagy az ajánlat nem tartalmazza azt, vagy ha az ajánlattevő által bemutatott műszaki tartalom nem felel meg a fenti feltételeknek, akkor az ajánlat érvénytelen.
Ajánlattevő vagy a dokumentáció műszaki részében meghatározott tartalomra vagy az ajánlattevő által kidolgozott, az előírásoknak megfelelő, de az ajánlati tervtől eltérő megoldásra adhat ajánlatot, egyszerre két ajánlat nem nyújtható be. Ha a benyújtott ajánlat nem felel meg az előírásoknak,az ajánlat érvénytelen.
Részajánlattétel kizárásának indokolása: A beszerzés tárgyának jellege és a FIDIC Sárga Könyv szerinti komplex projektfelelősség követelménye nem teszik lehetővé. A műtárgy elemei egy műszaki egységet alkotnak, műszaki-szakmailag nem válaszhatók szét a területszerzés, nyomvonal kijelölés, engedélyeztetés, megvalósítás folyamatai és gazdasági, műszaki okokból az üzemeltetés is szükségessé teszi.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)–(2) bek.-ei szerinti kizáró okok bármelyike fennáll. A 321/2015. (X.30.) Korm. rend. (továbbiakban: „Kr.”) 1. § (1) alapján ajánlattevőnek ajánlatában a Kbt. II. Része szerinti jelen eljárásban az ajánlat benyújtásakor a közbeszerzési dokumentumok között rendelkezésre bocsátott egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá. Ajánlatkérő a Kbt. 69. § (4)–(7) szerint jár el a bírálat során. A Kbt. 69. § (4)–(6) alapján az igazolások benyújtására felhívott gazdasági szereplőnek (ajánlattevőnek) a „Kr.” 8–14. § és 16. § szerint kell igazolnia, hogy nem tartozik a kizáró okok hatálya alá. A „Kr.” 15. §-a alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani az előírt kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában a Kbt. 67. § (4) szerinti nyilatkozatot kell benyújtani. A kizáró okok tekintetében tett nyilatkozatok keltezése nem lehet korábbi jelen felhívás feladásának napjánál. Az ajánlattevő alkalmasságára előírt feltételek: A „Kr.” 1. § (1) alapján az ajánlattevőnek az ajánlatában a Kbt. II. Része szerint megindított jelen eljárásban az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a Kbt. 65. §-a alapján az alábbi alkalmassági követelményeknek. SZ.1. A Kbt. 65. § (1) c) és a 322/2015. (X.30.) Korm. rend. 8. § (1) alapján Ajánlatkérő előírja az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. SZ.2. A Kbt. 65. § (1) c) és a 322/2015. (X.30.) Korm. rend. 21. § (1) alapján Ajánlatkérő előírja az építőipari kivitelezési tevékenységet végző gazdasági szereplők vonatkozásában az Étv. szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nyilvántartásban szereplés tényét – ha a Kbt. 69. § (11) szerinti nyilvántartásokban a vonatkozó adatok, tények ingyenes ellenőrzésére nincsen mód – a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. Az alkalmasság minimumkövetelménye(i): SZ.1. alkalmatlan az ajánlattevő, ha a Magyar Mérnöki Kamara, ill. területi kamarái által vezetett névjegyzékben nem szerepel, ill. a nem Magyarországon letelepedett ajánlattevő esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik; SZ.2. alkalmatlan az ajánlattevő, ha az ajánlata alapján építőipari kivitelezési tevékenységet végző gazdasági szereplők az Étv. szerinti, építőipari kivitelezési tevékenységet végzők névjegyzékében nem szerepelnek, ill. a nem Magyarországon letelepedett gazdasági szereplők a letelepedés szerinti ország nyilvántartásában nem szerepelnek, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkeznek.